MINUTA ŞEDINŢEI ŞCOLII DOCTORALE DE STUDII LITERARE ŞI CULTURALE din data de 20.05.2017
PREZENŢĂ:

Prof. Dr. Monica Bottez cu delegaţie de la R. Surdulescu, V. Alexandrescu, R. Mihăilă, A. Bacalu

Prof. Dr. Lidia Cotea

Prof. Dr. Smaranda Elian

Prof. Dr. Constantin Geambaşu

Prof. Dr. Cătălina Gîrbea

Prof. Dr. Ileana Mihăilă cu delegaţie de la M. Moraru, M. Nicolaescu, L. Vianu, F. Vişan, M. Irimia (cu delegaţie de la G. Guţu)

Prof. Dr. Antoaneta Olteanu

Prof. Dr. Radu Toma cu delegaţie de la D. Toma

Prof. Dr. Mihaela Zaharia cu delegaţie de la C. Scărlătescu

Asist. Univ. Drd. Andrei Nae (admin. Site SDSLC, redactor minută, nu e este membru în şcoala doctorală)

ORDINEA DE ZI  PENTRU ȘEDINȚA DIN 20 MAI ORA 10 (DEPT. DE FRANCEZĂ)

1. Discutarea problemelor rămase privind admiterea în acest an la SDSLC

2. Stabilirea comsiilor pentru concursul de admitere din septembrie 2017

3.Discutarea și avizarea regulamentului SDSLC 2017

4. Diverse 

DESFĂŞURARE ŞEDINŢĂ

1. Admiterea la SDSLC

Directorul SDSLC, prof. dr. Ileana Mihăilă, precizează că toţi absenţii şi-au delegat votul, mai puţin domnul prof. Dr. Mihai Stroe. Se citeşte lista absenţilor şi cea a delegărilor.  Se supun la vot cele două variante pentru concursul de admitere din septembrie 2017
Varianta 1: Prima probă e cea orală cu coordonatorul de faţă unde nota finală este o treime nota coordonatorului pentru proiect şi două treimi media notelor comisiei de admitere din care poate face parte şi coordonatorul,  pentru susținerea proiectului. Proba scrisă se susţine după proba orală, iar lucrările sunt corectate de către o singură comisie alcătuită din directorul şcolii doctorale şi alţi doi membri ai SDSLC. Fiecare va acorda câte o notă şi se va face media artimetică. Dacă diferenţa dintre note depăşeşte un punct, va avea loc o negociere între membrii SDSLC, așa cum se procedează și la admitere.  Proba scrisă constă într-un eseu argumentativ pe o temă generoasă care să pornească de la un fragment  din textele din bibliografia de examen. Comisia va alege trei subiecte din care se va extrage în prezența candidaților unul singur.

Varinata 2: Proba orală se notează cu admis-respins, iar proba scrisă are rolul de a face departajarea între buget cu bursă – buget – taxă.

17 voturi sunt pentru prima variantă. Se validează prima variantă. 
Se precizează că nota minimă pentru promovarea fiecărei probe este 7 (șapte).
2. Numărul de doctoranzi

Directorul SDSLC atrage atenţia că nu este recomandată depăşirea numărului de opt doctoranzi în lucru per coordonator, unde în lucru înseamnă că nu au trecut încă de pre-susţinere. Directorul SDSLC susţine că nu se ia în calcul co-tutela, decât dacă baza este la Universitatea din Bucureşti. Prof. Dr. Antoaneta Olteanu întreabă ce înseamnă bază, directorul SDSLC susţine că baza înseamnă acolo unde doctorandul şi-a depus actele. Prof. Dr. Radu Toma susţine că în cazul unei co-tutele se va calcula 0,5 per student-doctorand. Directorul SDSLC adaugă faptul că doctoranzii străini nu se iau în calcul, dată fiind strategia de internaţionalizare a universităţii. Prof. Dr. Cătălina Gîrbea susţine că, de fapt, co-tutela se ia ca un 1 student-doctorand fiindcă acesta beneficiază de aceleaşi drepturi ca orice alt doctorand. Directorul SDSLC propune ca în cazul cotutelei acei doctoranzi să fie incluşi în acei peste 8, nu mai mult de 11, doctoranzi pe care are voie să-i accepte un coordonator. 

Prof. Dr. Antoaneta Olteanu ridică problema limitei de 11 deoarece domnia sa are studenţi care, deşi au trecut de presusţinere, sunt blocaţi în birocraţia post-presusţinere. I se reaminteşte că aceştia nu se mai iau în calcul. De asemenea, se reaminteşte că există posibilitatea ca doctoranzii care din motive diverse nu îşi mai pot desfăşura activitatea de cercetare pe o perioadă limitată pot face o întrerupere.

 În ultimul rând, directorul SDSLC precizează că studenţii-doctoranzi ai doamnei Băluţă au fost preluaţi de prof. dr. Florica Bechet. 
3. Regulament

Directorul SDSLC anunţă modificări minime. Se reamintesc modificările planului de studii pentru 2017-2018 menţionate în şedinţa precedentă. Se precizează că doctoranzii deja intraţi vor respecta regulamentul vechi şi că modificarea titlului de teză poate fi făcută oricând până la finalul studiilor doctorale. 

Prof. Dr. Lidia Cotea ridică problema articolului 4 care obligă acordarea titlului pe criteriul cantitativ al diferitelor forme de activitate ştiinţifică. Directorul propune să se renunţe la sintagma care obligă şi să se înlocuiască cu posibilitatea acordării. 

Prof. Dr. Lidia Cotea atrage atenţia asupra articolului 7 în care, conform interpretării sale, se prevede că validarea comisiei sau îndrumătorului nu este o condiţie pentru pre-susţinere, ceea ce ar face din pre-susţinere o formalitate. 

Directorul SDSLC propune să se precizeze în regulament că pre-susţinerea implică acordul explicit al coordonatorului şi că validarea tezei în presusţinere de către comisia de îndrumare este necesară pentru înscrierea la susţinere. Mai mult decât atât, directorul SDSLC propune să poată fi organizate doar două presusţineri.

Prof. Dr. Radu Toma susţine că cele două presusţineri nu se pot succeda la un interval mai mic de 6 luni. Se hotărăşte ca între cele două presusţineri să treacă o perioadă cuprinsă între şase luni şi un an. 

În ceea ce priveşte condiţia participării la conferinţe, se propune eliminarea prevederii cu două participări pasive şi se explicitează cea cu participări active în sensul că activ înseamnă prezentarea unei comunicări ştiinţifice. De asemenea, pe lângă conferinţe, să fie trecute cercuri, colocvii, sesiuni de comunicări, ateliere de cercetare, etc.

Directorul SDSLC reaminteşte noile mijloace de finanţare pe care doctoranzii le au la dispoziţie – cele trei conferinţe şi stagiul de cercetare în afară. 
De asemenea, directorul SDSLC îi roagă pe coordonatorii care vor să exmatriculeze doctornazi să redacteze cereri scrise după modelul oferit de prof. Dr. Dolores Toma. 

Regulamentul se votează în unanimitate.
4. Comisiile de la probele concursului de admitere

Se stabileşte componenţa comisiilor. La proba scrisă comisia va fi alcătuită din prof. dr. Ileana Mihăilă, prof. dr Mihaela Irimia şi prof. dr. Radu Toma. La oral comisia va fi alcăuită din prof. dr. Ileana Mihăilă, prof. dr. Dolores Toma, prof. dr Antoaneta Olteanu, prof. dr. Constantin Geambaşu, prof. dr. Monica Bottez. Comisa de contestaţii va fi alcătuită din prof. Dr. Lidia Cotea şi prof. Dr. Smaranda Elian. 
Condițiile de departajare în caz de medie egală propuse au fost: 
1. media intre nota obtinuta la lucrarea de licenta si cea obtinuta pentru disertatia de masterat 

2. media intre notele obtinute pe parcursul anilor de studiu la ciclul licenta si notele obtinute pe parcusul ciclului masterat 

Propunerea a aparținut prof. dr. Lidia Cotea și a fost acceptată în unanimitate.
5. Diverse 

Se atrage atenţia că membrii din comisiile de îndrumare trebuie să semneze un contract de colaborator extern în regim de plata cu ora cu Universitatea din Bucureşti pentru  a putea fi plătiţi. Profesorii emeriţi sunt rugaţi să-şi verifice contractele de plata cu ora cu atenţia sporită pentru data până la care acestea este în vigoare. 

Se precizează că profesorii emeriţi pot fi membri în comsiile de admitere.

Se discută despre noile măsuri adoptate de Consiliul de Administraţie al Universităţii din Bucureşti care permite prelungirea contractului de muncă al cadrelor didactice aflate la vârsta de pensionare în situaţii excepţionale. Se constată că această măsură a fost adoptată pentru a asigura acoperirea orelor din normă în situaţia în care cadrul didactic în cauză ar urma să se pensioneze în timpului anului universitar. 

Prof. Dr.Radu Toma prezintă situaţia doctorandei Elena Toma şi propune să nu i se acorda o a treia pre-susţinere. Propunerea este votată în unanimitate. 

